kardosdrur/scandi-wiki huggingface dataset:
Lloret de Mar

Lloret de Mar er en kystby i Catalonien i det østlige Spanien. Den ligger ud til Middelhavet tæt på Blanes og Tossa de Mar og ligger 75 kilometer fra Barcelona.

Lloret de Mar ha  indbyggere. Når turistsæsonen starter vokser indbyggertallet til 200.000. Der er larm i byen, selv når det er nat. 
I årtier har Lloret de Mar tiltrukket besøgende, mest fra Nordeuropa, og er nu en af de vigtigste feriesteder i Costa Brava. Sandet på stranden er meget groft og ligner nærmest små sten.

Nattelivet i Lloret de Mar tiltrækker også 18-30 årige, hovedsaligt fra Belgien, Portugal, Tyskland, Italien, og Holland. 

Lloret de Mars strand er over 2 kilometer lang. Den er også en af de mest populære i Costa Brava.

I udkanten af byen ligger der er et slot fra middelalderen, som hedder "Castell de Sant Joan" (Saint Joans slot). 

Mange mener at en bronzestatue der forestiller en fiskers kone (Dona Marinera) er en af Lloret de Mars kendetegn. Statuen er blevet lavet af Ernest Maragall i 1966.

Galleri

Referencer

Eksterne henvisninger 

 Lloret de Mars officielle hjemmeside
 Den officielle turisthjemmeside for Lloret de Mar 

Byer i Catalonien
CVD

CVD (Chemical Vapour Deposition) betegner en proces hvorved et fast stof udfældes fra en gasblanding som resultat af en kemisk reaktion på et substrat. Reaktionen foregår oftest ved forhøjet temperatur (100-1000° C) og lavt tryk (0,1-100 mbar). CVD processer bruges oftest til at belægge substrater med belægninger der har specielle funktionelle egenskaber der kun vanskeligt ville kunne lade sig gøre på anden vis.

Et eksempel på en CVD-proces er udfældning af tantal fra tantalpentachlorid:

2TaCl5(g) + 5H2(g) → 2Ta(s) + 10HCl(g)

Processen foregår ved 950° C og ca 1 mbar. Resultatet er en ekstremt korrosionsbestandig belægning, på et substrat med mekaniske egenskaber man ønsker.

Se også 
 Kemisk transportreaktion

Kemiske reaktioner
Paul Rung-Keller

Paul Sophus Christian Henrik Rung-Keller (11. marts 1879 i København – 22. marts 1966 i Gentofte) var en dansk komponist, organist og klokkeekspert.

Han var søn af juristen Emil Keller og operasangerinden Sophie Keller, som var storesøster til kgl. kapelmester Frederik Rung, og barnebarn af komponisten Henrik Rung.

Elev af organisten Gottfred Matthison-Hansen og Thomas Laub. Ansat som organist og kantor ved Vor Frelsers Kirke i 1903-1949. I 1928 fik Vor Frelsers Kirke et klokkespil på hans initiativ.

I 1912-1934 blev han dirigent i Cæciliaforeningen og foreningens formand, en post han overtog efter sin onkel, kgl. kapelmester Frederik Rung, og som han beklædte til 1931.

Han underviste først på Hornemans Konservatorium fra 1907 og siden på Det kgl. danske Musikkonservatorium fra 1917 i orgel og musikteori. Han har skrevet en række kompositioner både for klokkespil og orgel, bl.a. har han skrevet melodi til salmen "Kirken er som Himmerige".

Rung-Keller blev Ridder af Dannebrog 1924, Dannebrogsmand 1949 og modtog Ingenio et arti 1926.

Han er begravet på Vestre Kirkegård.

Kilder / eksterne henvisninger 
 Dansk Biografisk Håndleksikon
 Artikel af Valdemar Hansen fra DMT 1949
 Om Sophie Keller
 Om klokkespillet i Vor Frelsers Kirke

Eksterne henvisninger 
 

Komponister fra Danmark
Klassiske komponister fra det 20. århundrede
Organister fra Danmark
Foreningsformænd fra Danmark
Personer i Kraks Blå Bog (afdøde)
Personer i Dansk Biografisk Leksikon
Modtagere af Ingenio et arti
Riddere af Dannebrog
Ansatte ved Det Kgl. Danske Musikkonservatorium
Personer fra København
Paul
Urspringen

Urspringen er en kommune i Landkreis Main-Spessart i regierungsbezirk Unterfranken i den tyske delstat Bayern.

Geografi 
Urspringen ligger i Region Würzburg, og er en del af Verwaltungsgemeinschaft Marktheidenfeld.

Eksterne henvisninger
Malcolm Glazer

Malcolm Irving Glazer (25. maj 1928 - 28. maj 2014) var en amerikansk rigmand, som ejede NFL-klubben Tampa Bay Buccaneers fra Florida og hovedparten af fodboldklubben Manchester United fra England.

Han var præsident og chef for First Allied Corporation, et holdingselskab for hans forskellige forretningsinteresser, der udover sport er koncentreret om fødevarebranchen. Malcolm Glazer var gift med Linda Glazer fra 1961 indtil hans død i 2014.

Referencer 

Erhvervsfolk fra USA
Personer fra New York
Jøder fra USA
Formænd for Manchester United F.C.
Wiesthal

Wiesthal er en kommune i Landkreis Main-Spessart i regierungsbezirk Unterfranken i den tyske delstat Bayern. Den er en del af Verwaltungsgemeinschaft Partenstein.

Geografi 
Wiesthal lligger i Region Aschaffenburg i Aubachdalen i Spessart.
 
I kommunen ligger ud over Wiesthal, landsbyerne Krommenthal, og Partensteiner Forst.

Historie 
Wiesthal er en gammel Glasmagerby der er kendt tilbage til 1057. Det lille vandløb Aubach delte tidligere området i to dele, hvor den en hørte under bispedømmet Mainz og den anden til Grevskabet Rieneck.

Eksterne henvisninger
Praxis

Praxis er TV 2 Nyhedernes sundhedsmagsin der sendes hver tirsdag kl 20.50 på TV 2. Programmet blev sendt første gang i 2008.

Programmet, der har Cecilie Beck som vært, ser hver uge nærmere på sundheden i de danske familier.

Programmets mål er at se på alle de områder, der påvirker vores sundhed. Skolemad, vagtlæger, skønhedsoperationer, kost, kosmetik og kemikalier. Praxis dyrker den klassiske journalistisk afdækkende historie, vi eksperimenterer med for eksempel motion, kost og tilsætningsstoffer. Praxis inddrager også seerne og går efter en tæt kontakt med dem via sund.tv2.dk. Praxis har undersøgt ting som: hvad der sker, når den samme patient besøger fem forskellige tandlæger. Programmet kontrollerer, om sygehusvæsnet lever op til det, politikerne lover os – og vi leder efter svar på, hvordan vi bedst og nemmest får et sundere liv.

Praxis tjekker også "ugens sundhedsmyte": Skader det f.eks. børns øjne at sidde tæt på fjernsynet, afslører gravides maveform, hvilket køn barnet har – og bliver man sulten af sodavand.

Sundhedsmagsinet har dog også en konkurrent på DR1 hvor kanalen sender sundhedsmagsinet Ha' det godt med Peter Qvortrup Geisling og Marianne Florman.

Tv-programmer fra TV 2 Danmark
Tv-programmer fra Danmark
Danske tv-serier fra 2010'erne
Danske tv-serier fra 2000'erne
Ha' det godt

Ha' det godt er DRs sundhedsmagasin der sendes hver tirsdag 19.30 på DR1

Programmet der har Peter Qvortrup Geisling og Marianne Florman som værter ser hver uge nærmere på sundhed i de danske familier for Danskerne er i bund, når det kommer til sundhed. Velfærden har sat sig på sidebenene og motion er for mange en by i Rusland. Ha' det godt giver et skub i den rigtige retning – uden løftede pegefingre.

Værter 

 Marianne Florman (siden 2008) 
 Sisse Fisker (2008) 
 Puk Elgård (2006-2007) 
 Peter Qvortrup Geisling (siden 2006)

Eksterne henvisninger 

 Ha' det godts hjemmeside

DR-programmer
Rhea Silvia

Rhea Silvia (også Rea Silvia), også kendt som Ilia, var den mytiske mor til tvillingerne Romulus og Remus, der grundlagde byen Rom. Hendes historie er fortalt i den første bog af Ab Urbe Condit af Livius og i fragmenter af Ennius, Annales  og Fabius Pictor.

Legenden

Ifølge Livius' beretning om legenden var Rhea Silvia datter af Numitor, konge af Alba Longa, og nedstammede fra Aeneas. Numitors yngre bror Amulius stjal tronen og dræbte Numitors søn, hvorefter han tvang Rhea Silvia til at blive en Vestalinde, en præstinde for gudinden Vesta. Som Vestaljomfru blev man tvunget til cølibat i en periode på tredive år, og dette ville sikre, at Numitors slægtslinje ikke havde nogen arvinger. 
Men Rhea Silvia blev gravid og fødte tvillingerne Romulus og Remus, som hun hævdede at guden Mars var far til, fordi han havde opdaget hende i skoven og forført hende.
Da Amulius hørte om fødslen fængslede han Rhea Silvia og beordrede sine tjenere til at dræbe tvillingerne, som bragte børnene til floden Tiber. Her var der dog dannet stillestående vand (Livius hævder, at det var gudernes fortjeneste), og tjenerne havde derfor ikke adgang til den oprindelige flodstrøm, hvorfor de efterforlod spædbørnene i den nærmeste dam ved flodbanken. Ifølge et sagn blev de fundet af en hunulv, som netop havde mistet sine egne unger, og hun lod dem die ved sig. Efterfølgende reddede kongens overhyrde, Faustulus, drengene og lod sin kone Larentia opdrage dem . Da Remus og Romulus er blevet voksne tages Remus til fange af Amulius, men han overlader afstraffelsen til Numitor, som opdager, at han er bedstefar til Remus (og Romulus). Herefter styrter de Amulius med hjælp fra Romulus og genindsætter Numitor som konge af Alba Longa.

Noter

Mytologi fra Romerriget
Mytologiske personer
Jens-Kristian Sørensen

Jens-Kristian Selvejer Sørensen (født 21. marts 1987 i Biersted) er en fodboldspiller fra Danmark, som spiller i Vendsyssel FF

Jens-Kristian Sørensen har spillet ungdomsfodbold i Biersted IF og AaB.

I sommeren 2011 skiftede han til Viborg FF på en to-årig kontrakt. Da kontrakten med Viborg FF udløb i sommeren 2013 skiftede han til Vendsyssel FF, hvor han fik en toårig kontrakt. Han sluttede sin elitekarriere hos klubben i sommeren 2017, hvorpå han påbegyndte en karriere som folkeskolelærer.

Referencer

Eksterne henvisninger 

 

Fodboldspillere fra Danmark
Fodboldspillere fra AaB
Fodboldspillere fra Viborg FF
Personer fra Jylland
Fodboldspillere fra Vendsyssel F.F.
Zellingen

Zellingen er en købstad (markt) i Landkreis Main-Spessart i regierungsbezirk Unterfranken i den tyske delstat Bayern. Den er administrationsby for Verwaltungsgemeinschaft Zellingen.

Geografi 
Zellingen ligger i Region Würzburg ved floden Main.
 
I kommunen ligger ud over Zellingen, landsbyerne Duttenbrunn, Retzbach, der blev indlemmet i kommunen i 1975 og 1978.

Trafik 
Ekspresjernbanelinjen Hannover–Würzburg krydser kommunen med Hohe-Wart-Tunnel og Bartelsgrabentalbroen.

Eksterne henvisninger
Rundstykke

Rundstykker er en del af gruppen morgenbrød og er typisk lavet på en dej af hvedemel. Ordet rundstykke kommer formentlig af det plattyske ord Rundstück med samme betydning; nu også kendt i nordtysk regionalsprog.

I de senere år er det blevet almindeligt med ikke kun hvedemelsrundstykker, men også rundstykker af en blanding af hvede- og rugmel. 
Bagt med et indhold af fuldkorn taler man også om grovrundstykker. Et rundstykke kan ses som en miniudgave af et større brød, idet rundstykker vejer mellem 30 og 55 gram, men ellers er de oftest identiske med større brød på eksempelvis 500 gram eller 1 kg, dvs. bagt af samme dej, samme dejblanding, men blot mindre. Vi kan dog se flere kreative udviklinger af rundstykker, der ikke har et større brød som forbillede. 

Klassiske rundstykker er runde stykker morgenbrød  med sprød skorpe, ofte drysset med birkes el.lign.

Ældre og andre betydninger af rundstykke er: 
 Lille svensk kobbermønt i 18. årh.
 Støbejernscylinder til jernkakkelovn.

Referencer  

Morgenmad
Brød
Radstadt

Radstadt er en kommune og by i delstaten Salzburg i Østrig, den ligger godt en halv times kørsel fra Schladming og huser 4000 indbyggere.

Eksterne henvisninger
München Hauptbahnhof

München Hauptbahnhof (München Hbf) er hovedbanegården i München, Tyskland. Banegården er den tredje største i landet, kun overgået af Hamburg Hauptbahnhof og Frankfurt Hauptbahnhof. München Hbf er den næstældste banegård i Tyskland, kun banegården i Düsseldorf er ældre.

München Hbf har hovedsageligt de tyske Deutsche Bahn, de schweiziske SBB og de østrigske ÖBB som hovedtog på de 30 perroner. München Hbf ligger i den vestlige ende af München, tæt på de store forretningsgader.

Jernbanestationer i Tyskland
Hauptbahnhof
Mirage (flertydig)

Ordet mirage er det franske ord for Fatamorgana (luftspejling).

Ordet har endvidere en række andre betydninger.

Fly 
 Mirage (fly), flere forskellige fly.
 Dassault Mirage III – 2. generations jetjager.
 Dassault Mirage IIIV – opgivet VTOL-jagerfly.
 Dassault Mirage IV – strategisk bombefly med kernevåben.
 Dassault Mirage 5 – Mirage III med længere rækkevidde.
 Dassault Mirage 2000 – 4. generations jetjager.
 Dassault Mirage 4000 – opgivet tomotoret Mirage 2000.
 Dassault Mirage F1 – 3. generations jetjager/jagerbomber.
 Dassault Mirage G – opgivet jagerfly med variabel pilgeometri.
 IAI Kfir – israelsk Mirage 5 med amerikansk General Electric J79-motor.

Film og fjernesyn 
 The Mirage (film fra 1920), en britisk stumfilm
 Mirage (film fra 1965), en thriller med Gregory Peck
 Mirage (film fra 1995), en thriller med Sean Young
 Mirage (film fra 2004) (Iluzija), en makedonsk film

Musik

Bands 
 Mirage (band), et britsik progressivt rockband fra 1990'erne
 Mirage (popgruppe), en russisk popgruppe fra 1980'erne
 The Mirage (band), en britisk popgruppe fra sidste del af 1960'erne

Sange 
 Mirage (sang), sang med Elvis Presley fra 1965 fra filmen "Harum Scarum".

Album 
 Mirage (Armin van Buuren album), 2010
 Mirage (Art Blakey album), 1957
 Mirage (Art Farmer album), 1982
 Mirage (Camel album), 1974
 Mirage (Eric Burdon album), 2008
 Mirage (Fleetwood Mac album), 1982
 Mirage (Iris album), 1998
 Mirage (Jagjit Singh album), 1995
 Mirage (Klaus Schulze album), 1977
 Mirage (Meat Puppets album), 1987
 Mirage (Mell album), 2010
 Mirages (album), et album af Tim Hecker, 2004
 Mirage (Scarlet Pleasure-EP), EP af Scarlet Pleasure, 2014

Hoteller 
 The Mirage, et hotel og casino på Las Vegas Strip
 Mirage Resorts, en operatør af hoteller og casinoer; den oprindelige ejer af The Mirage
 MGM Mirage, en operatør af hoteller og casinoer skabt ved fusion mellem MGM Grand Inc. and Mirage Resorts
Siftable

Siftables er små (36x36x10 mm) interaktive computere med indbygget display, højttaler, trådløs kommunikation og bevægelsessensorer. De blev opfundet af David Merrill og Jeevan Kalanithi fra MIT Media Lab.

Eksterne links 
 Siftables.com officiel website
 D. Merrill, J. Kalanithi and P. Maes. Siftables: Towards Sensor Network User Interfaces
 TED: Siftable Computing Makes Digital Data Physical på Wired.com
 David Merrill: Siftables, the toy blocks that think  i Exchange

Indlejrede systemer
Vejle Taekwondo Klub

Vejle Taekwondo klub, kaldet Tang-soo, som er et gammelt navn for Taekwondo, er den næstældste taekwondoklub i Danmark, idet den blev oprettet i 1973. Tang-soo kommer fra stilarten Tang Soo Do, der er en tidligere form for Taekwondo.

Historie
Efter i en årrække at have trænet på forskellige skoler i Vejle, fik klubben i 1990 sine egne lokaler på Horsensvej 74, hvor der trænes i dag.

Personel
Klubbens 6 mastere er Dannie Frederiksen, 7. dan, John R.Nielsen, 5. dan, Torben Eker, 4. dan, Carsten Kersø 4. Dan, Tom Jepsen 5. Dan og Flemming Hagen Jensen 5. Dan.
Derudover har Tang-soo flere gradueringsberettigede, som må graduere fra 10. kup, hvidt bælte, til 1. kup, som er sidste grad inden det sorte bælte. Klubbens chefinstruktør er Tom Jepsen 5. Dan.

Koncept
Medlemmerne kommer fra mange forskellige etniske baggrunde. Tang Soo er alliancefri klub under DTaF, men tæller både Dan-bærerne, der er gradueret i DTaF, samt medlemmer som er gradueret i TTU, CV og Sim UU.

Eksterne henvisninger 
 Vejle Taekwondo klub 

Kampsport i Danmark
Sportsklubber i Danmark
Taekwondo Klub
Prins Daniel af Sverige

Hans Kongelige Højhed Prins Daniel af Sverige, hertug af Västergötland (født den 15. september 1973 i Örebro som Olof Daniel Westling) er som følge af af sit ægteskab med kronprinsesse Victoria af Sverige blevet prins af Sverige. Parret mødte hinanden i 2002 og blev gift den 19. juni 2010.

Daniel Westling er uddannet idrætspædagog fra Lillsveds idrottsfolkhögskola på Värmdö. Indtil sit ægteskab var han personlig træner og medejer af 3 "Master Training"-fitnesscentre i Stockholm.

Hans hertugtitel kommer af, at hans gemalinde er hertuginde af Västergötland.

Bryllup 

Parret blev forlovet 24. februar 2009 efter et langvarigt forhold.

Daniel er gift med Kronprinsesse Victoria. Brylluppet fandt sted 19. juni 2010 i Storkyrkan.

Børn 
Den 23. februar 2012 fødte kronprinsesse Victoria en datter, som fik navnet Estelle Silvia Ewa Mary samt titlerne prinsesse af Sverige og hertuginde af Östergötland.

Den 4. september 2015 blev det annonceret, at Kronprinsesse Victoria og Prins Daniel venter deres andet barn i marts 2016. 
Barnet blev født onsdag den 2. marts, og det blev en dreng. Han målte 52 centimeter og vejede 3655 gram. Torsdag den 3. marts 2016 blev det af Kongen på et statsrådsmøde offentligt gjort at prinsens navn er Oscar Carl Olof, hertug af Skåne.

Titler og prædikater 

 15. september 1973 - 19. juni 2010: Hr. Olof Daniel Westling
 19. juni 2010 - nu:Hans kongelige højhed Prins Daniel, hertug af Västergötland

Han tilføjede efternavnet på den svenske kongefamilie, Bernadotte, til sit eget navn, hvorefter hande fulde navn er Olof Daniel Westling Bernadotte.

Kilder

Eksterne henvisninger 

Storkors af Den Islandske Falkeorden 
Riddere af Serafimerordenen
Prinser fra Sverige
Huset Bernadotte
Hertuger af Västergötland
Landkreis Miesbach

Landkreis Miesbach er en landkreis der ligger i den sydlige del af  Regierungsbezirk Oberbayern i den tyske delstat Bayern. Nabolandkreise er mod nord Landkreis München, mod øst Landkreis Rosenheim, mod syd den østrigske  delstat Tyrol med bezirkene Kufstein og Schwaz og mod vest ligger  Landkreis Bad Tölz-Wolfratshausen.

Geografi
Landkreisen ligger i  bayerske Oberland og omfatter både alpine og voralpine områder. Vigtige søer er Schliersee, Tegernsee og Spitzingsee. Landkreisens område er inddelt af tre dale fra floderne Mangfall, Schlierach og Leitzach og af det til Münchner Schotterebene hørende område ved  Holzkirchen og Otterfing. Det højeste bjerg er Rotwand med 1.884 moh, og det kendeste er Wendelstein der er 1.836 moh.

Byer og kommuner
Kreisen havde   indbyggere pr.

Eksterne henvisninger
Tempelriddernes skat II

Tempelriddernes skat II er en dansk film fra 2007, instrueret af Giacomo Campeotto og skrevet af Phillip LaZebnik og Søren Frellesen. Den er efterfølgeren til Tempelriddernes skat fra 2006 og blev efterfulgt af Tempelriddernes skat III i 2008.

Handling 

Den danske Kong Valdemars hær nærmede sig i 1361 bymurene omkring Visby på Gotland. Imens lagde den unge pige Sigrid spor ud til gemmestedet for en fantastisk skat. Sigrid nåede at fuldføre sin mission, men hun blev fanget og muret inde i et tårn, fordi hun nægtede at afsløre skattens gemmested. 700 år senere skal den 14-årige danske pige Katrine og hendes tre venner Nis, Mathias og Fie, følge sporene for at finde hendes kidnappede far og den forsvundne skat. Men det frygtede Sorte Broderskab er på sporet af dem og skatten.

Medvirkende 
 Julie Grundtvig Wester (Katrine)
 Christian Heldbo Wienberg (Nis)
 Nicklas Svale Andersen (Mathias)
 Frederikke Thomassen (Fie)
 Peter Gantzler (Christian, Katrines far, Tempelriddernes stormester)
 David Owe (Sven, Katrines "fætter")
 Kurt Ravn (Erik Isaksen, Det Sorte Broderskabs leder)
 Trine Pallesen (Dorthe, Katrines mor)
 Birgitte Simonsen (Anette, Nis' mor)
 Thomas W. Gabrielsson (Olaf)
 Pauli Ryberg (Konferencier)
 Tina Gylling Mortensen (Museumsinspektør)
 Niels Ellegaard (Fysikdommer)
 Deni Jordan (Narren)
 Ulf Pilgaard (Johannes, tidl. Stormester)
 Adam Brix Schächter (Sort fægter)
 Bo Thomas (Christian stand in)

Referencer

Eksterne henvisninger 
 

Danske film fra 2007
Familiefilm fra Danmark
Eventyrfilm fra Danmark
Film instrueret af Giacomo Campeotto
Dansksprogede film
Miesbach

Miesbach (Bayersk: Miaschbåch) er administrationsby (kreisstadt) i Landkreis Miesbach i Regierungsbezirk Oberbayern i den tyske delstat Bayern.

Geografi 
Miesbach ligger i Region Oberland, ved udkanten af de Bayerske Alper. Miesbach ligger 45 km sydøst for München, 30 km vest for Rosenheim og 22 km øst for Bad Tölz i dalen til floden Schlierach.

Der er en højdeforskel i kommunen på ca. 235 m, mellem rådhuset der ligger
688 moh. og det
924 meter høje Stadlberg.

I kommunen ligger ud over Miesbach (med bydelene Schweinthal, Kreuzberg, Haidmühl, Au, Schopfgraben, Berghalde) landsbyerne Hausham, Miesbach, Niklasreuth, Parsberg, Wies, Wörnsmühl , Parsberg, Bergham, Wies, Wachlehen og Müller am Baum.

Eksterne henvisninger
Helsingør Idrætsforening

Helsingør Idrætsforening (forkortet Helsingør IF eller "HIF") er en dansk idrætsforening som blev grundlagt i 1899 hjemmehørende i Helsingør.

Idrætsforeningen har fire afdelinger: atletik, gymnastik, håndbold og fodbold.

Foreningen har tidligere haft landet bedste håndboldhold og besidder samtidigt den officielle verdensrekord som det hold der har opholdt sig i landets bedste række gennem længst tid. Verdens første registrerede håndboldkamp fandt sted i 1907 i Helsingør og endte 0-21 til Ordrup (Der var uklarhed omkring regelsættet læs mere under emnet håndbold). Elite-håndboldholdet, der i dag er sammenlagt med Helsinge og Hillerød spiller i landets bedste række og træner i Helsingørhallerne på Gl. Hellebækvej i bydelen Sundparken.

Fodboldafdelingens Elitehold er ligeledes blevet sammenlagt med flere af de omkringliggende småklubber og går i dag under navnet FC Helsingør Efter mange trange år lykkedes det endelig i sæsonen 2008/09 at avancere til 2. Division Øst. Holdet spiller på Helsingør Stadion, der ligger omkring bydelene Højstrup og Marienlyst i det nordlige Helsingør.

Foreningen har haft flere atleter på det danske landshold.
I vinterperioden holder atletikafdelingen til i Snekkersten Hallen, en af Danmarks mest moderne indendørs atletikanlæg.

Kendte HIFere 
 Henning Larsen (Atletik-maraton) OL-deltager 1948
 Erik Jørgensen (Atletik-1500 meter) OL-deltager 1948
 Aage Poulsen (Atletik-1500 meter) OL-deltager 1948
 Steen Waage Petersen (Håndbold) VM-deltager 1954 og 1958 samt landstræner VM 1964
 Solveig Langkilde (Atletik-højdespring) OL-deltager 1972
 Flemming Lauritzen (Håndbold) OL-deltager 1972
 Jens Erik Roepstorff (Håndbold) OL-deltager 1984
 Joachim Boldsen (Håndbold) OL-VM-EM deltager, EM-vinder 2008
 Mikkel Hansen (Håndbold) OL-VM-EM deltager, VM-sølvvinder 2011, EM-vinder 2012
 Mads Junker (Fodbold) tidligere ungdomsspiller i HIF – 3 A-landskamp
 Danny Andersen (Fodbold) tidligere spiller i HIF – har spillet superliga for Lyngby Boldklub
 Jørgen Nielsen (Fodbold) tidligere ungdomsspiller i HIF -under 5 år resevemålmand i Liverpool F.C., men fik aldrig en førsteholdskamp
 Tobias Mikkelsen (Fodbold) tidligere ungdomsspiller i HIF -Flere U-landskamp, spiller nu i FC Nordsjælland.

 
Idrætsforeninger i Danmark
Atletikklubber i Danmark
Fodboldklubber under DBU Sjælland
Håndboldklubber i Danmark
Foreninger i Helsingør Kommune
Etableret i 1899
Conflict: FreeSpace - The Great War

Conflict: FreeSpace – The Great War er en rumkamp simulator fra 1998, udviklet til computer af Volition, Inc., da de brød sig løs fra Parallax Software. Spillet er udgivet af Interplay Entertainment, og kendes også som Descent: FreeSpace – The Great War i USA. I 2001 blev spillet portet til Amiga af Hyperion Entertainment, under titlen FreeSpace – The Great War

Referencer

Eksterne henvisninger 
 

Computerspil fra 1998
Amiga-spil
Windows-spil